Taujėnų tvenkinys

Taujėnų tvenkinys – tvenkinys Lietuvoje, Ukmergės rajone, Taujėnų miestelio šiauriniame pakraštyjehttp://ezerai.vilnius21.lt/taujenu-v7628.html. Sudarytas užtvenkus Mūšios upę (Šventosios intakas) 15,3 km nuo jos žiočių. Tvenkinio ilgis iš šiaurės į pietus – 0,8 km, plotis – iki 0,29 km. Yra 2 krūmais apaugusios salos (0,42 ha ir 0,23 ha). Altitudė 70,5 m. Krantai neaukšti, daugiausia apaugę medžiais ir krūmynais. Aplinkui plyti dirbami laukai. Šiaurinis tvenkinio galas užpelkėjęs. Vakarinėje pakrantėje šalia kelio  įsikūręs Vadų kaimas. Šalia užtvankos, vakarinėje pakrantėje, yra įrengtas paplūdimys. Žemiau užtvankos yra buvusio Taujėnų dvaro sodyba.

Tvenkinys įrengtas 1985 m.

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Ukmergės rajono tvenkiniai